**Oifigeach Turasóireachta Pobail**

**Clár Oibre & Dualgais an Phoist**

Oifigeach Turasóireachta Pobail

ag Comharchumann Forbartha Mhúscraí

Tá Plean Turasóireachta Gníomhaíochta Forbartha do Ghaeltacht Mhúscraí. D’ullmhaigh an mheitheal áitiúil, Meitheal Turasóireachta Mhúscraí, ina raibh príomhpháirtithe leasmhara san earnáil, an plean seo le bliain anuas. Déanann an Comharchumann comhordú ar an ngrúpa seo ach fuaireamar maoiniú ó LEADER. Bhí an seoladh oifigiúil againn ag tús mí Bealtaine 2022. Tá an Preas Ráiteas agus an Plean Turasóireachta Gníomhaíochta ar fáil ar suíomh an Chomharchumainn [www.muscrai.org](http://www.muscrai.org)

Tá Plean cuimsitheach againn, agus na céimeanna chun tosaigh leagtha amach go soiléir. Tá tosaíochtaí áirithe déanta cheana féin (brandáil don cheantar, mar shampla) agus tá roinnt eile idir lámha. Tá comhairleoir ag cabhrú linn léarscáil digiteach a chur le chéile.

Léiríonn taithí dúinn go bhfuil baol ag baint leis an iomarca gníomhartha agus is féidir dochar a dhéanamh ó thaobh na h-iarrachtaí agus an maoiniú de. Mar sin de, tá gearrliostú ar ghníomhartha a bheadh de chumas réadúil agus a bheadh suaithinseach, a gclúdódh réimse leathan téamaí.

**Cur Síos Poist**

Tá post mar Oifigeach Turasóireachta Pobail á thairiscint ag Comharchumann Forbartha Mhúscraí Teo, d’iarrthóirí a bhfuil líofacht sa nGaeilge acu. Beidh an té a cheapfar lonnaithe go príomha ag oifig an Chomharchumainn, Gteic, Béal Átha an Ghaorthaidh.

Duine cumasach le cáilíocht tríú leibhéal i gceann de na réimsí seo a leanas : turasóireacht, / margaíocht / gnó, *agus* a léiríonn spéisi gcur chun cinn agus i bhforbairt na hearnála turasóireachta, a roghnófar.

Ní mór d’iarrthóirí ardchaighdeán i scríobh agus i labhairt na Gaeilge a bheith acu chomh maith le hardscileanna cumarsáide agus taithí ag plé leis na meáin sóisialta i gcúrsaí margaíochta. Bheadh táithí san éarnáil turasóireachta ina bhuntáiste.

Conradh dhá bhlain atá á thairiscint.

Íocfar liúntas €28,000 - €36,000 sa mbliain ag brath ar thaithí leis an té a cheapfar

Spriocdháta: Seoltar litir iarratais mar aon le Curriculum Vitae, chuig: eolas@muscrai roimh dheireadh an lae 15ú Lúnasa 2022.

*Tá tacaíocht don phost seo á chur ar fáil ag Údarás na Gaeltachta mar chuid dá Phlean Turasóireachta chun tograí Turasóireachta Straitéiseacha a fhorbairt ar fud na Gaeltachta. Beidh an té a cheapfar páirteach I ngréasán foghlama de thograí stráitéiseachta turasóireachta sa nGaeltacht.*

**OIDEACHAS & Scileanna:**

* Cáilíocht 3ú leibhéal i gceann de na réimsí seo a leanas: Turasóireacht, Margaíocht, Gnó,
* Eolas ar na coincheapa margaíochta turasóireachta;
* Láncheadúnas tiomána bailí agus rochtain ar d’iompar féin;
* Tuiscint ar na meáin shóisialta & na hardáin dhigiteacha agus conas iad a úsáid mar uirlis bholscaireachta & margaíochta;
* Cumas chun:
* Oibriú i dtimpeallacht dírithe ar chustaiméirí,
* Oibriú go maith as a stuaim féin,
* A bheith oscailte agus fáilte a chur roimh fhaisnéis nua agus a bheith in ann déileáil le héilimh athraitheacha laistigh den timpeallacht oibre,
* Tascanna agus sceidil oibre a chur in ord tosaíochta ar bhealach éifeachtach.

**Taithí inmhianach/Eolas Ábhartha Eile**

* Tuiscint agus eolas maith ar an earnáil turasóireachta áitiúil;
* Tuiscint ar an earnáil turasóireachta náisiúnta agus ar na heagrais stáit atá ag plé leis an earnáil;
* Taithí ag bainistiú airgid agus sreabhadh ioncaim;
* Taithí ag déanamh iarratais ar fhoinsí maoine.
* Scileanna ríomhaireachta den scoth (msh Word, Excel, PowerPoint);

**FREAGRACHTAÍ:**

* Straitéis forbartha turasóireachta a chur i bhfeidhm do Ghaeltacht Mhúscraí
* Caidrimh maithe a fhorbairt agus cumarsáid a chothú le pobal na háite – gnólachtaí, coistí, agus daoine a bhfuil spéis acu an turasóireacht a chur chun cinn.
* Suíomh idirlín a choinneáil suas chun dáta;
* Na meáin shóisialta a choinneáil cothrom le dáta go rialta;
* Poiblíocht dhearfach a chruthú;
* Ábhar bolscaireachta agus margaíochta a ullmhú, a phleanáil agus a fhoilsiú le tacú agus ionchur ón mheitheal turasóireachta.
* Caidrimh maithe a fhorbairt agus a choinneáil leis na meáin ag leibhéal áitiúil, réigiúnach agus náisiúnta;
* Bainistíocht a dhéanamh ar phoiblíocht áitiúil, náisiúnta, lena n-áirítear ullmhú agus socrú fógraí, preaseisiúintí agus agallaimh;
* Ionadaíocht a dhéanamh ag imeachtaí margaíochta/ bolscaireachta mar is cuí
* Freastal ar chruinnithe mar is gá chun an t-eolas is déanaí faoi thionscnaimh / gníomhaíochtaí margaíochta a chur ar fáil;
* Caiteachas a rialú agus a bhainistiú i gcomhréir leis an mbuiséad comhaontaithe;
* Tabhairt faoi aon dualgas gaolmhar eile de réir mar is gá.

**Greasán/ Lionrú Foghlama**

Tá an post seo á mhaoiniú faoi thionscnamh turasóireachta Údarás na Gaeltachta agus tá sé i gceist go mbeadh idir 10 – 15 oifigigh turasóireachta fostaithe faoin tionscnamh seo. An phríomhaidhm atá leis an tionscnamh seo ná foghlaim idir na rannpháirtithe go léir atá fostaithe faoin tionscnamh a roinnt agus go mbeidh siad ina mbaill den ghréasán foghlama.

Táthar ag súil, tríd an gcur chuige seo, go gcuirfidh an grúpa a bheidh ceaptha le tabhairt faoin obair dhúshlánach seo aithne ar a chéile sa gcaoi is go mbeidh deis acu a bheith ag foghlaim óna chéile.

* Go gcothófar muinín ina measc mar ghrúpa sa gcaoi is go mbeidh fonn comhoibrithe orthu agus go dtabharfaidh siad comhairle agus treoir ar a chéile de réir mar a bheidh a dtograí féin á bhforbairt acu.
* Go gcuirfidh an grúpa aithne ar cheannairí ó thograí straitéiseacha san earnáil seo, atá forbartha ar chaighdeán ard, in áiteanna eile ar fud na hÉireann agus thar lear.

Thar thréimhse dhá bhliain bheifí ag súil go mbeadh dea-chleachtas á fhorbairt agus á roinnt agus go mbeadh an grúpa ag foghlaim ó thaithí a chéile agus ó na tograí éagsúla, agus go mbeadh comhoibriú agus comhpháirtíocht á chruthú agus á chothú.

**BAINISTÍOCHT:** Beidh an t-oifigeach freagrach don bhainisteoir

**Dáta Deiridh:**

**Is é an dáta deiridh le hiarratas a dhéanamh ar an bpost ná 15ú Lúnasa 2022**

Seol cv agus litir iarratais chuig eolas@muscrai.org

Táthar ag súil na hagallaimh a bheith ar siúl le linn na seachtaine sin, Dé Déardaoin agus Dé hAoine (18-19 Lúnasa 2022).